Eelnõu

N A R V A    L I N N A V A L I T S U S

KORRALDUS
	Narva
	....................... 2012.a. nr ...................


Kohanime määramine (Uusküla põik)

1. Asjaolud ja menetluse käik

Kohanimeseaduse § 4 lg 1 p 4 sätestab, et kohanimi peab olema määratud tänavale, väljakule või muule asustusüksusest väiksemale nimeobjektile, mille nime kasutatakse aadressis. Kuna Uusküla põik on omavalitsuse poolt ametliku kohanimena kehtestamata, kuid aadressid antud nimega eksisteerivad, on tarvis kehtestada liikluspinnale (asendiplaan, lisa 1) ametlik kohanimi Uusküla põik, mille 26.04.2012. a. kiitis nimekomisjon heaks. Kohanime määramise korralduse eelnõu avalikustati 01.06.2012. a. Narva linna veebilehel www.narva.ee ja Arhitektuuri- ja Linnaplaneerimise Ameti veebilehel www.narvaplan.ee. Esitatud teatise kohta ei tulnud ettepanekuid ega vastuväiteid.
2. Õiguslikud alused

2.1 Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja § 6 lõike l kohaselt korraldab kohanime määramise ja teeb otsuse omal algatusel või füüsilise või juriidilise isiku kirjaliku taotluse alusel;

2.2 Narva Linnavolikogu 06.05.2010 määruse nr 20 „Kohanime määramise kord” punkti 2.2.2 alusel määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne).
3. Otsus

Määrata asendiplaanil (lisa 1) näidatud teele nimi Uusküla põik.

4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

